Legal Document

Category: 5

Text:
61. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 54000/7612 της 21/26 Νοεμ. 1960 (ΦΕΚ Β΄ 483) Περί εισηγήσεως θεμάτων εις την Ε.Κ.Π. Έχοντες υπ’ όψει: 1)Τας διατάξεις των άρθρ. 3 και 6 του Ν.Δ. 3095/54 «περί οργανώσεως και λειτουργίας της Υπηρεσίας Κρατικών Προμηθειών και της Ε.Κ.Π.». 2)Την υπ’ αριθ. 38822/9.2.55 απόφασιν του Υπουργού των Οικονομικών «περί καθορισμού αποζημιώσεως μελών κλπ. Επιτροπής Κρατικών Προμηθειών». 3)Την υπ’ αριθ. 157081/4076/6.5.60 απόφασιν του Υπουργού Εμπορίου «περί οργανώσεως και λειτουργίας της Υ.Κ.Π. και της Ε.Κ.Π.». 4)Την υπ’ αριθ. 18002/423/4.5.55 Ημερησίαν διαταγήν της Υ.Κ.Π. «περί τρόπου εισηγήσεως θεμάτων εις Ε.Κ.Π. (Β΄ Τμήματος)» και 5)Την υπ’ αριθ. 44800/15.9.1960 απόφασιν της Υ.Κ.Π. «περί τοποθετήσεως των προϊσταμένων των Τμημάτων και των Γραφείων της Υ.Κ.Π.» αποφασίζομεν: Ορίζομεν 1)όπως κατά την διενέργειαν των διαγωνισμών και εισήγησιν εις την Ε.Κ.Π. (Τμήματος Α΄ και Β΄ αυτής) των θεμάτων αρμοδιότητος της Γραμματείας και απάντων των Τμημάτων της Υπηρεσίας Κρατικών Προμηθειών παρίστανται και βοηθώσι των Γενικόν Γραμματέα της Υ.Κ.Π. εις την εισήγησίν του οι προϊστάμενοι των ανωτέρω Τμημάτων μετά των προϊσταμένων των αρμοδίων Γραφείων των τμημάτων τούτων, δια δε τα θέματα της αρμοδιότητος της Γραμματείας της Υ.Κ.Π. οι προϊστάμενοι των Γραφείων ταύτης. 2)Δια την σύνταξιν και παρακολούθησιν των πρακτικών της Ε.Κ.Π. (Τμημάτων Α΄ και Β΄ αυτής) ο διευθυντής της Γραμματείας της Υ.Κ.Π. θα βοηθήται υπό ειδικού πρακτικογράφου (Γραμματέως), δι’ αποφάσεως της Υ.Κ.Π. οριζομένου. Οι παριστάμενοι προϊστάμενοι των Τμημάτων και Γραφείων της Υ.Κ.Π. (Γραμματείας και Τμημάτων της Υ.Κ.Π.) ως και ο ειδικός πρακτικογράφος (Γραμματεύς) δικαιούνται των υπό των σχετικών Υπουργικών αποφάσεων καθοριζομένων εξόδων κινήσεως των μετεχόντων εις την Ε.Κ.Π. (Τμήμα Α΄ και Β΄). Η παρούσα ισχύει από της 15ης Σεπτ. 1960, αφ’ ης οι ανωτέρω προϊστάμενοι Τμημάτων και Γραφείων της Υ.Κ.Π. παρίστανται εις τας συνεδριάσεις της Ε.Κ.Π. Η παρούσα δημοσιευθήτω δια της Εφημερίδος της Κυβερνήσεως. 25.Δ.α.61 Υπηρεσία Κρατικών Προμηθειών.